b"\n_START_ARTICLE_\nCamp de Son Malferit\n_START_SECTION_\nHist\xc3\xb2ria\n_START_PARAGRAPH_\nEl 1958 l'Ajuntament de Palma va comprar una parcel\xc2\xb7la de 28.700 m2 amb la intenci\xc3\xb3 de construir-ne una zona poliesportiva municipal, projecte que mai es dugu\xc3\xa9 a terme i del qual tan sols va fer-se realitat el camp de futbol, l'any seg\xc3\xbcent. Des de la seva construcci\xc3\xb3 el 1959 va ser el terreny de joc de l'extingit Club Esportiu Soledat fins a la seva desaparici\xc3\xb3, l'any 2010. Des de llavors ho va ser del Club Esportiu Soledat Atl\xc3\xa8tic, refundaci\xc3\xb3 d'aquest fins a la seva desaparici\xc3\xb3._NEWLINE_El camp fou de propietat municipal fins al 2014, que va esser adquirit per la Federaci\xc3\xb3 de Futbol de les Illes Balears. Llavors s'iniciaren les obres de reforma i modernitzaci\xc3\xb3 de les instal\xc2\xb7lacions i la construcci\xc3\xb3 d'un edifici per ubicar la nova seu de la federaci\xc3\xb3 balear. En paral\xc2\xb7lel, es va acordar que el nou inquil\xc3\xad de les instal\xc2\xb7lacions a partir de llavors seria el Club Esportiu Atl\xc3\xa8tic Balears._NEWLINE_El terreny de joc fou reinagurat el 27 d'agost de 2014, i les noves depend\xc3\xa8ncies federatives el 23 d'abril de 2015."